Likovni natječaj za prvašiće „Glasa Slavonije“



Već desetu godinu „Glas Slavonije“ tiska prilog za prvašiće naše i susjednih županija. „Moj prvi godišnjak“ bit će lijepa uspomena sadašnjih prvašića kada odrastu. Istovremeno, raspisuje se i natječaj za najbolji likovni rad na zadanu temu. Ove godine tema je bila rođendanska proslava. Učiteljice 1.r. naše škole odlučile su sa svojim učenicima sudjelovati na natječaju. Poslale smo radove i na naše veliko zadovoljstvo naš učenik, Gabrijel Držaljević, osvojio je devetu nagradu–po-  
klon paket „Kandita“.  
Dodjela nagrada bila je u petak, 16.11. u Osijeku, u HNK-u, u čijem je predvorju bila izložba radova sa natječaja.  
Na dodjelu nagrada Gabrijel je poveo i prijatelja Filipa, te roditelje i učiteljicu. Bilo je veselo i zanimljivo, a naučili smo nešto novo i o kazalištu uz pomoć glumca osječkog HNK-a.  
Na izložbi su bili izloženi radovi i Antonia Pintera, te Antonele Naćuk.



Gabrijel i Filip ispred nagrađenog  
rada



Gabrijel i Filip s roditeljima



Gabrijel prima nagradu od urednice „Glasa Slavonije“



Svi dobitnici nagrada na pozornici HNK-a sa osječkim   
 gradonačelnikom Krešimirom Bubalom